Լրատվություն Մամլո հաղորդագրություններ Նախագահը մասնակցել է Հայաստան-սփյուռք համահայկական 6-րդ համաժողովին 18.09.2017 - 3184x2120px - 2 Մբ - 3184x2120px - 4 Մբ - 3184x2120px - 3 Մբ - aa37 3184x2120px - 3 Մբ - 3184x2120px - 4 Մբ - 3184x2120px - 3 Մբ - 3184x2120px - 3 Մբ - 3184x2120px - 3 Մբ - 3184x2120px - 3 Մբ - 3184x2120px - 814 Կբ - 1200x800px - 706 Կբ - 3184x2120px - 3 Մբ - 3184x2120px - 4 Մբ - 1200x800px - 747 Կբ - 3184x2120px - 3 Մբ - 1200x800px - 547 Կբ Նախագահ Սերժ Սարգսյանն այսօր Կ. Դեմիրճյանի անվան մարզահամերգային համալիրում մասնակցել է Հայաստան-սփյուռք համահայկական 6-րդ համաժողովի բացմանը: Հանրապետության Նախագահը համաժողովի առաջին լիագումար նիստում հանդես է եկել ելույթով: *** Նախագահ Սերժ Սարգսյանի ելույթը Հայաստան-սփյուռք համահայկական 6-րդ համաժողովի առաջին լիագումար նիստում Արցախի Հանրապետության մեծարգո՛ նախագահ, Ձե՛րդ Սրբություն Ամենայն Հայոց Կաթողիկոս եւ Ծայրագույն Պատրիարք Գարեգին Երկրորդ, Ձե՛րդ Սրբություն Մեծի Տանն Կիլիկիո Կաթողիկոս Արամ Առաջին, Գերաշնո՛րհ եւ հոգեշնորհ հայրեր, Հարգարժա՛ն գործընկերներ, Սիրելի՛ հայրենակիցներ, Ուրախ եմ բոլորիդ ողջունելու համայն հայության մայրաքաղաք Երեւանում՝ Հայաստան-սփյուռք 6-րդ համահայկական համաժողովի շրջանակներում: Արդեն բարի ավանդույթ է դարձել Հայաստանի, Արցախի եւ սփյուռքի համայնքների եւ կառույցների այս ներկայացուցչական համաժողովի պարբերաբար անցկացումը մայր հայրենիքում, որի ընթացքում բոլորս միասին քննարկում ենք իրականացվող ծրագրերի ընթացքը եւ նախանշում նոր նախաձեռնությունների մեկնարկը տարբեր ուղղություններով: Ձեզանից շատերը հեռվից երկար ճանապարհ են կտրել դեպի քաղաքամայր Երեւան: Ոմանց անգամ պետք է եղել երեք-չորս ինքնաթիռ փոխել՝ այսօր այստեղ գտնվելու համար, իրենց համայնքի պատգամը, հույզերն ու հարցադրումները բերելու համար: Ջերմորեն ողջունում եմ բոլորիդ եւ բարի գալուստ եմ մաղթում մայր Հայաստան: Համաժողովի երկու օրերի ընթացքում այստեղ, անշուշտ, կքննարկվեն կարեւոր մարտահրավերներ եւ կնախանշվեն նոր հնարավորություններ Հայաստան աշխարհի եւ հայ ժողովրդի ապագայի համար: Վստահ եմ, որ քննարկումների առանցքում պահելու եք մեր հայրենիքի շենացման եւ արդար, զարգացած ու համերաշխ երկիր կառուցելու բոլորիս ընդհանուր տեսլականը: Արագ զարգացող աշխարհում փոխվում ենք նաեւ մենք՝ ողջ հայ ժողովուրդը: Փոխվում են սփյուռքի համայնքները, եկեղեցին, համայնքային եւ համահայկական կառույցները եւ, հետեւաբար, փոխվում է նաեւ մեր օրակարգը: Հայաստան-սփյուռք համաժողովները պատեհ առիթ են կարեւոր հանգրվաններում միմյանց շունչը զգալու համար: Նախորդ համաժողովին լսվեցին շատ կարծիքներ, եղան մի շարք արժեքավոր առաջարկություններ, որոնց մի մասն արդեն վերածվել է ընթացիկ ծրագրերի: Նախորդ համաժողովի ընթացքում, օրինակ, հավանության արժանացավ Համահայկական խորհուրդ ձեւավորելու գաղափարը, ի մի բերվեցին Հայոց ցեղասպանության հետեւանքների վերացման վերաբերյալ իրավական մի քանի թղթածրարներ եւ այլն: Իհարկե, լավ գաղափարները դառնում են նախաձեռնություններ, իսկ դրանք արդեն պետք է վերածվեն ծրագրերի եւ գործողությունների: Սովորաբար գաղափարներ ու նախաձեռնություններ հնչեցնելը շատ ավելի հեշտ է, քան դրանք իրականացնելը: Այժմ, անշուշտ, հասունացել է մեր անցած ճանապարհն ամենայն ուշադրությամբ ուսումնասիրելու պահը: Դրան զուգահեռ առաջարկում եմ այս համաժողովն օգտագործել որպես Հայաստան-սփյուռք ռազմավարական երկխոսության հարթակ, որտեղ միասնականության եւ բազմակարծության ոգով անցկացվող քննարկումների արդյունքում կծնվեն ապագային միտված նոր գործողությունների ծրագրեր՝ Հայաստանի, Արցախի եւ սփյուռքի համայնքների զարգացման ու հզորացման համար: Կասկածից վեր է, որ Հայաստանի երրորդ Հանրապետությունն անհամեմատ ուժեղ է սփյուռքի ավանդական կառույցների միջազգային համայնքում ինտեգրված մեր հայրենակիցների ջանքերի շնորհիվ: Մենք բարձր ենք գնահատում բոլորիդ եւ յուրաքանչյուրիդ ներդրումը: Հայաստանում եւ Արցախում այսօր գոյություն ունեն բոլոր հնարավորությունները առաջին հերթին մեր հայրենակիցների ինքնադրսեւորման, հանրային, հասարակական կամ մասնավոր ոլորտներում հաջողություններ գրանցելու եւ, ի վերջո, ավելի լավ երկիր կառուցելու մեր ջանքերին կոնկրետ աշխատանքով կամ բարի խորհրդով օժանդակելու ձեր մղումը կյանքի կոչելու համար: Սիրելի՛ բարեկամներ, Որքան էլ մենք գնահատենք ավանդական կառույցների եւ փորձառու նվիրյալների ջանքերը, կուզեի հիշեցնել բոլորիս, որ առանց երիտասարդության, առանց նոր սերնդի կառուցողական ներգրավման մեր ջանքերը լիարժեք չեն լինելու: Ուստի, խոսքս այս պահին ուղղում եմ մեր պայծառ երիտասարդությանը: Սփյուռքի տարբեր համայնքներում, պայմանավորված գլոբալացվող աշխարհի միտումներով, հատկապես երիտասարդության շրջանում ստվարանում են իրենց բազմաէթնիկ բնորոշող անհատների շարքերը: Մենք պետք է հատուկ ուշադրություն դարձնենք այս միտումներին եւ նոր ծրագրեր մշակենք մեր երիտասարդության մշակութային եւ մասնագիտական զարգացումը ապահովելու, նրանց ինքնությունը հարստացնելու համար: Այս առումով հատուկ դրվատանքի են արժանի սփյուռքի նվիրյալների ջանքերով Հայաստանում մասնագիտական փորձաշրջաններ, երիտասարդական հավաքների հնարավորություններ ընձեռող կազմակերպությունները: Մենք պետք է հարստացնենք մեր կյանքը թե՛ Հայաստանում ու Արցախում, թե՛ սփյուռքի տարբեր համայնքներում՝ երիտասարդների համար՝ հենց իրենց իսկ ուժերով: Կարեւոր եմ համարում ընդգծել եւս մեկ, հաճախ թյուրընկալվող հանգմանք. մեր պապերից ժառանգած միասնականության պատգամը երբեք չի նշանակել միակարծություն կամ մեծամասնության կարծիքը անհատի մտքի նկատմամբ գերադասելու անհրաժեշտություն: Թե՛ Հայաստանում, թե՛ սփյուռքում մենք ողջունում եւ գնահատում ենք բազմակարծությունը, ինչը կարեւոր պայման է նորը ստեղծելու համար: Հայաստան-Արցախ-սփյուռք եռամիասնության կոչը չպետք է դիտվի որպես ինքնուրույնության հականիշ: Ընդհակառակը, համագործակցաբար, ուս ուսի տված եւ միայն տարբեր մոտեցումների համադրմամբ մենք կարող ենք հասնել արդյունավետ լուծումների: Մեր ուժը մեր բազմակարծության մեջ է: Յուրաքանչյուր արտասահմանյան ուղեւորության ժամանակ ես բաց չեմ թողնում տեղում հայ համայնքի ներկայացուցիչների հետ հանդիպելու առիթը: Բոլոր այդ հանդիպումներն առանձնացել են հատուկ ջերմությամբ, եւ մեծ հպարտություն եմ զգացել՝ տեսնելով մեր քույրերի ու եղբայրների հաջողությունները: Ամեն տեղ ես տեսել եմ հպարտ հայեր, ովքեր պահպանել են իրենց ազգային դիմագիծը եւ ամեն ինչ անում են մեր ընդհանուր հարուստ ժառանգությունը սերնդեսերունդ փոխանցելու համար: Յուրաքանչյուր հանդիպման ժամանակ ես տեսել եմ, որ ամեն համայնք ունի իր հատուկ դիմագիծը: Յուրաքանչյուր հանդիպման ժամանակ ես դիմել եմ ձեզ եւ խնդրել պահպանել հայկական ինքնությունը եւ միաժամանակ լինել ձեր երկրի լավագույն քաղաքացին, մերժել ուծացումը, բայց միեւնույն ժամանակ լավագույնս ինտեգրվել: Հայաստան-սփյուռք համահայկական 6-րդ համաժողովի համար ընտրված քննարկումների չորս ուղղությունները լավ հարթակ են մեր ընդգրկուն օրակարգի խնդիրները վերհանելու, լուծումներ քննարկելու, տարբեր պետական, հասարակական եւ համահայկական կառույցների ջանքերը համադրելու ու սերտ գործակցության նոր ուղղություններ հաստատելու առումով: Հարգելի՛ բարեկամներ, Նախորդ երեք տարիների ընթացքում Հայաստանի կյանքում տեղի են ունեցել նշանակալի իրադարձություններ: Այժմ գտնվում ենք լիարժեք խորհրդարանական կառավարման անցնելու ճանապարհին: Սա նշանակում է, որ նոր հնարավորություններ են ստեղծվում երկրի հասարակական-քաղաքական կյանքին մասնակցելու եւ ապագայի հանդեպ պատասխանատվություն ստանձնելու առումով: Կոչս առաջին հերթին ուղղված է մեր այն հայրենակիցներին, ովքեր տարիներ ի վեր ճանապարհներ են փնտրել զարգացման եւ բարեփոխումների իրենց գաղափարները Հայաստանում լսելի դարձնելու համար: Հիմա եկել է գաղափարները կյանքի կոչելու ժամանակը: Ինչպես գիտեք, 2015 թվականի դեկտեմբերի 6-ին Հայաստանում համապետական հանրաքվեով ընդունվեցին Սահմանադրության փոփոխությունները, որոնք հեղափոխական բարեփոխումների հիմք են դարձել մեր պետական կառավարման, հանրային կյանքի եւ քաղաքական բնագավառներում: Հայաստանը փոխվում է, դառնում ավելի բաց, ճկուն եւ ժողովրդավար: Փոխվում են նաեւ մեր քաղաքացիները, քաղաքական եւ հասարակական կյանքը՝ դառնալով ավելի օրինապաշտ եւ կազմակերպված: Ժողովրդավարության խորացման, օրենքի գերակայության, իշխանությունների պատասխանատվության, քաղաքական կուսակցությունների եւ քաղաքացիական հասարակության հասունության իրողություններն են, որ պետք է անընդհատ կատարելագործենք: 2017 թվականի ապրիլի 2-ին տեղի ունեցան հերթական խորհրդարանական ընտրությունները, որոնք անցան աննախադեպ թափանցիկության, եւ միջազգային մասնագիտական կառույցների բարձր գնահատականներ ստացած նոր Ընտրական օրենսգրքի հիման վրա: Միջազգային եւ տեղական դիտորդները բարձր գնահատեցին ժողովրդավարության կառուցման ճանապարհին այս ձեռքբերումը, որը, իհարկե, հնարավոր չէր լինի առանց հասուն քաղաքացու, իրենց պատասխանատվությունը գիտակցող քաղաքական ուժերի, արմատավորվող երկխոսության մշակույթի եւ միջազգային մեր գործընկերների քաղաքական եւ ֆինանսական աջակցության: Միս ու արյուն ստացող սահմանադրական նոր կարգը լավ հիմք է քաղաքական երկխոսության մշակույթը ամրացնելու, քաղաքական կուսակցություններն ու քաղաքացիական հասարակությունը ուժեղացնելու եւ օրինականության հանդեպ հարգանքը մեր երկրում խորացնելու եւ անշրջելիորեն արմատավորելու համար: Կարեւոր է նաեւ, որպեսզի մենք պայմաններ ստեղծենք բոլոր հնարավոր ժամանակակից միջոցներով սփյուռքի մեր եղբայրներին եւ քույրերին Հայաստանի իրական կյանքին ծանոթացնելու համար` անկախ նրանց կուսակցական կամ քաղաքական նախասիրություններից։ Միայն օբյեկտիվ իրականությունը եւ միմյանց կարիքները հասկանալով մենք կարող ենք ստեղծել ներառական եւ իրական օրակարգ։ Հայրենակիցնե՛ր, Ամփոփելով անկախության քսանհինգ տարիների ձեռքբերումներն ու բացթողումները՝ 6-րդ գումարման Ազգային ժողովի անդրանիկ նիստում մենք հրապարակեցինք գալիք 25 տարիների հիմնական գերակայությունների մասին մեր պատկերացումները։ Հայաստանի ժողովրդագրական իրավիճակի բարելավումը հիմնական շեշտադրումներից մեկն էր այդտեղ։ Մենք արձանագրում ենք, որ ժողովրդագրական միտումները մեր երկրում խիստ մտահոգիչ են եւ հետեւանք են քառորդդարյա օբյեկտիվ եւ սուբյեկտիվ բազմաթիվ գործոնների։ Առաջիկա բոլոր տարիների մեր քայլերն ուղղվելու են Հայաստանում բնակչության բնական աճի տեմպերի ավելացմանը, արտագաղթի եւ ներգաղթի հարաբերակցության էապես վերափոխմանը։ Մենք հայտարարել ենք, որ մեր նպատակն է, որպեսզի Հայաստանը 2040 թվականին ունենա առնվազն 4 միլիոն բնակիչ: Ակնհայտ է, որ միայն ծնելիության մակարդակի ավելացման, մարդկանց կյանքի տեւողության երկարացման եւ ժողովրդագրական պատկերը բարելավող մյուս քայլերով մենք այդ նպատակին դժվարությամբ կհասնենք ՝ չնայած այդ ուղղություններով հաստատակամորեն առաջ ենք գնալու։ Հետեւաբար նպատակադրումը ենթադրում է գալիք 25 տարիների ընթացքում դեպի Հայաստան ներգաղթի լուրջ ցուցանիշների ձեռքբերում։ Հենց այս խնդրի իրականացումն է դառնալու, իմ կարծիքով, գալիք մի քանի Հայաստան-սփյուռք համաժողովների քննարկման հիմնական թեման։ Մինչեւ հաջորդ համաժողով մենք կավարտենք բոլորիս անելիքների քարտեզագրումը, կբյուրեղացնենք ինչպես մեր միասնական քայլերի տրամաբանությունը, այնպես էլ սփյուռքի յուրաքանչյուր համայնքին բաժին ընկնող նպատակների ու անելիքների համալիրը։ Հաջորդ Հայաստան-սփյուռք համաժողովը լինելու է «4 միլիոնանոց Հայաստան» ծրագրի համահայկական քննարկման հավաքն ու դրա իրականացման ընթացքի իրական սկիզբը։ Սա պայմանավորվում ենք հենց հիմա այստեղ: Հայաստանյան եւ համահայկական կառույցները արդեն երկար ժամանակ համակարգված աշխատանք են տանում սփյուռքի համայնքներից դեպի հայաստանյան կյանք երիտասարդ մասնագետների, գործարարների հայրենա-դարձությանը օժանդակելու համար, ինչի համար երախտապարտ ենք նրանց։ Կարծում եմ, որ մենք հասունացել ենք հայրենադարձության կազմակերպման հարցի շուրջ լրջորեն քննարկում ծավալելու համար։ Սիրելի՛ քույրեր եւ եղբայրներ, Ցավոք, անցած երեք տարիներին շարունակվեց լարվածությունը մեր տարածաշրջանում: 2016-ի ապրիլին մեր ժողովրդին նորից պարտադրվեց պատերազմ, եւ մենք նորից պատվով դիմագրավեցինք հակառակորդի կողմից նախնադարյան մտածողության արգասիք վայրագությանը: Այսօր մենք պետք է դրվատենք մեր զինվորների եւ սպաների անձնվիրությունը, հերոսությունը եւ մարտական ոգին, բայց պետք է չմոռանանք, որ կարճատեւ պատերազմում մենք ունեցանք նաեւ կորուստներ: Փա՛ռք ու պատիվ մեր զինված ուժերին: 2016-ի ապրիլին մենք կրկին ցույց տվեցինք աշխարհին մեր միասնականությունը եւ հայի անկոտրում ոգու ուժը: Մենք համախմբվեցինք, լարեցինք մեր ուժերը մարտի դաշտում, որպեսզի այնուհետեւ ամրագրենք մեր շահերը բանակցությունների սեղանի շուրջ: Ադրբեջանի վայրագությունների վերաբերյալ միջազգային դատարանները, համոզված եմ, դեռ իրենց վճիռները կկայացնեն: Հայաստանի եւ Արցախի զինված ուժերն են այսօր այս անկայուն տարածաշրջանում անվտանգության եւ խաղաղության երաշխավորը, եւ համաշխարհային հանրության առջեւ մենք կատարում ենք մեր միջազգային պարտավորությունները: Հայ զինվորն է այստեղ պահպանում խաղաղությունը՝ իրականության հետ կապը կորցրած հարեւան երկրի իշխանությունների դեմ: Ադրբեջանի իշխանությունների կողմից հայատյացության քարոզը երկրի ներսում եւ այդ քարոզչությունը միջազգային ասպարեզ արտահանելու փորձերը ստեղծում են մի վիճակ, երբ հայ հասարակությունը` Արցախում, Հայաստանում ու սփյուռքում ավելի է կարծրացնելու փոխզիջման պատրաստ իր դիրքորոշումը: Չի կարող լինել որեւէ կայուն խաղաղություն, մինչեւ Ադրբեջանի ղեկավարությունը չհամակերպվի միջազգային հանրության կողմից ամրագրված սկզբունքների գոյության հետ: Մենք համոզված ենք, որ միջազգային խաղաղության պահպանման եւ հակամարտությունների կանխարգելման համար կարեւոր է մարդու իրավունքների, այդ թվում՝ ժողովուրդների իրավահավասարության եւ ինքնորոշման իրավունքների իրացումը, քանի որ գրեթե բոլոր դեպքերում այդ իրավունքի սահմանափակումը առաջացնում է քաղաքական ճգնաժամ եւ ապա՝ պատերազմ: Վերջին տասնամյակում, ինչո՞ւ ոչ՝ անգամ 1994-ի մայիսից շատ է խոսվել Լեռնային Ղարաբաղի հակամարտության խաղաղ կարգավորման, կարգավորման տարրերի եւ սկզբունքների մասին: Դուք էլ այս համաժողովի ընթացքում անկասկած կքննարկեք խնդիրը՝ դիտարկելով այն բոլոր հնարավոր տեսանկյուններից: Անհրաժեշտ եմ համարում արձանագրել, որ պետության դիրքորոշումը մնացել է նույնը՝ Արցախի Հանրապետության բնակչությունը ունի սեփական երկրում ազատ, անկախ եւ անվտանգ ապրելու բնական իրավունք, եւ պարբերաբար անցկացվող հերթական ընտրություններով, պետական կայուն համակարգով, զարգացող տնտեսությամբ ու հայրենասեր քաղաքացիների ջանքերով ամեն օր իրացնում է իր այդ իրավունքը: Արցախի քաղաքացիների կողմից իրենց անօտարելի իրավունքի իրացումը պատմական փաստ է: Մնացյալ հարցերը կարելի է կարգավորել խաղաղ բանակցությունների միջոցով: Տարիների ընթացքում, չնայած բոլոր տեսակի քաղաքական առասպելներին մենք ապացուցել ենք, այս ուղուց մեզ շեղել հնարավոր չէ: Հարգելի՛ գործընկերներ, Անկայուն իրավիճակը մեր սահմաններին նախեւառաջ մեզ ստիպում է ավելի աչալուրջ լինել արտաքին վտանգների նկատմամբ եւ ինքնակազմակերպվել մեր երկրում՝ կառուցելով ավելի արդյունավետ պետական կառավարման համակարգ, շարունակելով ուժեղացնել ժողովրդավարական ինստիտուտները, ամրապնդելով եւ զարգացնելով տնտեսությունը: Այս բարդ տարածաշրջանում մենք դեռ պարտադրված ենք ապրելու շրջափակման մեջ: Չնայած մեր բարի կամքին, բոլոր միջազգային գործընկերների կողմից բարձր գնահատված քաղաքական խիզախությանը՝ Թուրքիան հրաժարվեց կյանքի կոչել 2009 թվականին ստորագրված Ցյուրիխյան երկու արձանագրությունները: Ավելին, փորձեց Հայաստանին պատանդ պահել այդ ստորագրություններին՝ մեկ անգամ եւս աշխարհին ապացուցելով, որ այս տարածաշրջանում խաղաղություն հաստատելը այդ երկրի ներկայիս վարչակազմի շահերից չի բխում: 2015 թվականի փետրվարի 16-ին ես հետ կանչեցի ստորագրված արձանագրությունները Ազգային ժողովի օրակարգից: Նույն տարում ՄԱԿ-ի բարձր ամբիոնից ես արդեն հայտարարել եմ այս հարցի առնչությամբ Հայաստանի վերջին խոսքը եւ այդ իմ դիրքորոշումը չի փոխվել: Տեսնելով Թուրքիայի շարունակական ուրացումը, որը Հայոց ցեղասպանության 100-րդ տարելիցի նախօրեին դարձավ պարզապես արհամարհանք ժամանակակից քաղաքակրթության արժեքների նկատմամբ, կարծում եմ, միջազգային հանրությունը եւ հայկական սփյուռքը այլեւս պետք է հետամուտ լինեն նոր ռազմավարության: Աշխարհի շատ առաջատար երկրներ արդեն իսկ ճանաչել եւ դատապարտել են Հայոց ցեղասպանությունը: Այս երկրներում ապրող մեր հայրենակիցները կարող են հպարտությամբ հռչակել իրենց հաղթանակը, եւ այդ հպարտությամբ կարող ենք աշխատել այդ երկրների հետ նոր օրակարգի ձեւավորման ուղղությամբ: Արդի աշխարհի փոփոխությունների համատեքստում մենք պետք է նորովի դիտարկենք մեր սփյուռքի «փափուկ ուժը» եւ հանրային դիվանագիտության կարողությունները՝ պաշտոնական դիվանագիտությունը առավել զորացնելու համար: Հայաստանի նորընտիր Ազգային ժողովին ուղղված իմ ուղերձում արդեն ներկայացրել եմ խորհրդարանական դիվանագիտության արդյունավետության բարձրացմանն ուղղված սկզբունքների ներդրման կարեւորությունը, որը, անշուշտ, ավելի զորեղ կդառնա սփյուռքի անհատների եւ կառույցների աջակցությամբ: Վստահ եմ, որ սփյուռքի եւ հայրենիքի ներուժի շարունակական բացահայտման ջանքերը նոր լիցք կտան Համահայկական խորհրդի ձեւավորմամբ: Այս համաժողովը նշանավորվում է նաեւ այդ Խորհրդի ձեւավորմանն ուղղված եւս մեկ որոշիչ քայլով: Այսօր մենք ի մի կբերենք նախորդ երկու տարիներին կատարված նախապատրաստական աշխատանքները եւ 1918 թվականի մայիսյան հերոսամարտերի եւ Հայաստանի առաջին Հանրապետության հռչակման 100-րդ տարեդարձի տոնակատարությունների շրջանակներում կընդունենք վերջնական որոշում: Սիրելի՛ բարեկամներ, Սփյուռքի բոլոր շերտերի հետ փոխադարձ ներգրավվածությունը քաջալերելը, սփյուռքում հայապահպանությանն աջակցելը, արտակարգ իրավիճակներում հայտնված մեր հայրենակիցներին, հատկապես սիրիահայությանը հնարավորինս աջակցություն տրամադրելը եւ համակարգումը եղել է պետական քաղաքականության առանցքում: Անկախության 26 տարիների ընթացքում մեր գործարար համայնքի ներկայացուցիչները բազում նվիրատվություններ եւ բարեգործություններ են իրականացրել Հայաստանում եւ Արցախում: Ներդրումներ են արվել նաեւ մեր լուսավոր ապագայի մեջ՝ ի դեմս «Թումո», «Սմարթ կենտրոնների» եւ այլն: Հիմա մենք ասում ենք, որ մի քայլ առաջ պետք է անենք եւ դեպի Հայաստան ուղղենք նաեւ սփյուռքի այն ներդրումային ուժը, որը ցանկանում է գործարարությամբ զբաղվել եւ շահույթ ստանալ՝ զուգահեռաբար շենացնելով մեր երկիրը, աշխատատեղեր ստեղծելով, աջակցելով սոցիալական կապիտալի զարգացմանը եւ ի վերջո՝ հայրենադարձությանը: Այդպիսի ոգեւորիչ բազմաթիվ օրինակներ մենք արդեն ունենք այսօր: Դրա համար Հայաստանում ստեղծված են բոլոր անհրաժեշտ պայմանները եւ ներդրումային միջավայրը: Սփյուռքահայ մեր քույրերի ու եղբայրների ներգրավումը թույլ կտա նաեւ հարստացնել ու զարգացնել մեր հայաստանյան գործարար մշակույթը, կբարձրացնի երկրի գրավչությունը արտաքին շուկաների համար, ընկալելիությունը աշխարհում, կբազմապատկի մեր հարստությունը: Կառավարությունը բոլոր բիզնես ծրագրերին, անկախ ներդրումային ծավալից, ամենայն աջակցություն ցուցաբերելու հանձնառություն է ստանձնել: Ոտքերի վրա ամուր կանգնած մեր հայրենիքը այսօր ուժ եւ կամք ունի վերջապես մշակելու Հայաստան-սփյուռք հարաբերությունների ռազմավարական զարգացման հայեցակարգը: Այն դաշտը, որի վրա մենք պետք է կառուցենք հայրենիք-սփյուռք համագործակցությունը՝ ուժեղ եւ զարգացած Հայաստան, անկախ եւ անվտանգ Արցախ, սփյուռքի կազմակերպված համայնքներ ունենալու տեսլականն է՝ հայկականության ոգով, եռանդով եւ հային բնորոշ մտքի թռիչքով: Մայր Հայաստանը բոլոր հայերի հայրենիքն է՝ անկախ քաղաքական եւ այլ կողմնորոշումներից: Մենք ճանաչում եւ արժեւորում ենք սփյուռքն իր բազմաշերտ էության մեջ: Վերջին տարիներին տարբեր առիթներով ես հանդիպել եմ մեծ հաջողությունների հասած կամ դեռ այդ ճանապարհին գտնվող բազմաթիվ երիտասարդների, տեսնում եմ նրանց ավյունը իրենց հայրենիքին օգտակար լինելու հարցում: Մենք պետք է նոր ուղիներ գտնենք նրանց ներգրավվածությունը ապահովելու համար: Մեր սփյուռքի գաղթօջախները բազմազան են եւ ոչ միատարր՝ կախված նրանից, թե երբ եւ ինչ պատճառներով են ձեւավորվել: Միատարր չեն թե՛ իրենց պատմական փորձով, եւ թե՛ քաղաքական հայացքներով: Յուրօրինակ լինելով՝ ցանցերը միմյանց հետ պետք է շաղկապվեն եւ համագործակցեն թե՛ իրենց հյուրընկալ երկրներում հաջողության հասնելու, թե՛ մայր Հայաստանի ապագան կառուցելու նպատակով: Հարգելի՛ գործընկերներ, Խոսելով սփյուռքի ապագայի, տարբեր համայնքներում ինքնության պահպանման, մշակութային զարգացման եւ օտար հասարակություններում ներգրավվելու ու հաջողության հասնելու մասին, անշուշտ պետք է նկատի ունենանք աշխարհում տեղի ունեցող կարեւոր փոփոխությունները եւ քայլենք ժամանակին համընթաց: Գլոբալ միգրացիոն միտումները վերաբերում են նաեւ Հայաստանին ու աշխարհասփյուռ հայ համայքներին: Տեղի է ունենում մարդկանց մեծ խմբերի միգրացիա ոչ միայն նախկին սոցիալիստական ճամբարի երկրներից դեպի ավելի հրապուրիչ աշխատաշուկա ունեցող երկրներ, այլեւ Մերձավոր Արեւելքի երկրներից դեպի Կանադա, Միացյալ Նահանգներ ու Եվրոպա: Մենք այսօր ականատես ենք, թե ինչպես է փոխվում հենց սփյուռքի կայացած համայնքների կառուցվածքը: Այո՛, մենք տեսնում ենք, որ Հայաստանը եւ հայկական տարբեր համայնքներ դարձել ենք հաղորդակից անոթներ: Մեր խնդիրն է, որ այդ շփումները եւ հաղորդակցությունը գան զարգացնելու եւ զորացնելու ինչպես Հայաստանը, այնպես էլ աշխարհի ցանկացած անկյունում գտնվող հայ համայնքը: Մենք անխուսափելիորեն քննության առարկա պետք է դարձնենք հայի ինքնության հետ կապված հարցերը: Ուրախ եմ, որ այս հարցադրումը տեղ է գտել այս համաժողովի օրակարգում: Համոզված եմ, որ հայրենիքից դուրս հայի ինքնության պահպանման կարեւորագույն գրավականը հզոր, զարգացող ու արդար Հայաստանն է: Սա է այն ձգողական եւ կենսատու ուժը, որը առավել հզորացնում է մեր քույրերին եւ եղբայրներին իրենց բնակության երկրներում: Իհարկե, ինչպես եզրակացրել էին «Գյուլբենկյան» հիմնադրամի հովանու ներքո իրականացված մի հետազոտության հեղինակները, այս ընթացքում մենք պետք է հատուկ ուշադրություն դարձնենք եւ մշտական հոգածություն ներքո պահենք գոյություն ունեցող համահայկական եւ համայնքային կառույցների զարգացումը եւ ներառական բնույթի նախաձեռնությունների իրականացումը: Պետք է նկատենք, որ անկախության հռչակումից հետո փոխվել է նաեւ հայրենիք-սփյուռք հարաբերությունների տրամաբանությունը եւ դինամիկան: Նախորդ 26 տարիների ընթացքում մենք դեռ յուրացնում էինք անկախ պետականություն ունենալուց բխող բոլոր հնարավորությունները եւ բացահայտում գործակցության նոր հորիզոններ: Հայաստանը լինելու է աշխարհին լիարժեք ինտեգրված, ուժեղ, զարգացած ու հպարտ երկիր: Սա է մեր տեսլականը: Հաջողություն եմ մաղթում բոլորիդ այս եռօրյա քննարկումներում։ Շնորհակալություն:


source: wikipedia

text: Հուլիսի 17, տարվա 198-րդ (նահանջ տարիներին՝ 199-րդ) օրն է։ Տարվա ավարտին մնում է 167 օր։ Դեպքեր 1868 - Ճապոնիայի մայրաքաղաքը Կիոտոյից տեղափոխվում է Տոկիո 1955 - Դիսնեյլենդի բացումը Կալիֆոռնիայում 1992 - Չեխոսլովակիայի կազմից Սլովակիայի դուրս գալու պատճառով հրաժարական է տալիս երկրի նախագահ Վացլավ Հավելը 1996՝ ստեղծվում է «Պորտուգալախոս երկրների գործակցություն» կազմակերպությունը 2007 - Սան Պաուլուի օդանավակայանում ինքնաթիռի վթարից զոհվում է 199 մարդ 2016 - Երեւանում սկսվեց զինված ապստամբություն Ծնունդներ 1894 - Ազատ Վշտունի, հայ բանաստեղծ 1899 - Ջեյմս Կեգնի James Cagney ամերիկացի երգիչ, պարող 1954 - Անգելա Մերկել Angela Merkel Գերմանիայի 8-րդ կանցլերը 1975 - Ելենա Անայա Elena Anaya իսպանացի դերասանուհի 1987 - Տիգրան Համասյան, հայ ջազ դաշնակահար, կոմպոզիտոր Մահեր 1790 - Ադամ Սմիթ Adam Smith անգլիացի տնտեսագետ եւ փիլիսոփա 1903 - Ջեյմս Էբբոտ Մաք-Նեյլ Ուիսթլեր James Abbot McNeill ամերիկացի նկարիչ 1912 - Հենրի Պուանկարե, ֆրանսիացի մաթեմատիկոս, աստղագետ, փիլիսոփա 1920 - Պայծառ Ֆասուլաճյան, դերասանուհի 1944 - Վիլյամ Ջեյմս Սիդիս William James Sidis ամերիկացի վունդերքինդ 1971 - Սողոմոն Տարոնցի, հայ բանաստեղծ եւ թարգմանիչ 1980 - Գրիգոր Ահարոնյան, քանդակագործ, 1966 - Գրիգոր Քեպինյան (Քեպինով) քանդակագործ 2005 - Սպարտակ Միշուլին Спартак Мишулин ռուս դերասան 2006 - Միքի Սփիլլեյն Mickie Spillane ամերիկացի գրող Տոներ Արդարադատության համաշխարհային օր ՝ Սահմանադրության օր Ծանոթագրություններ


16a0 Լատվիայի մշակութային գործիչները կոչ են անում միջազգային հանրությանը միանալ իրենց մարդասիրական նախաձեռնությանը՝ դրանով իսկ օգնելով վերջին պատերազմի պատճառով ԼՂ–ում հումանիտար աղետի հաղթահարմանը։ Առաջիկայում մշակույթի ոլորտի ներկայացուցիչների հետ նախատեսվում է այց կատարել Արցախ։ Կողմերը քննարկել են հայ-ռուսական առեւտրատնտեսական համագործակցության արդիական հարցեր։ Բուզովայի այս քայլը երկրպագուների մոտ բազմաթիվ հարցեր է առաջացրել։ Նրանք եզրակացրել են, որ Բուզովան երեխայի է սպասում։ Sputnik Արմենիան հրապարակախոս, նախկին լրագրող Ռուզաննա Խաչատրյանի հետ զրուցել է լրագրողների նկատմամբ պետական բարձրաստիճան պաշտոնյանների վերաբերմունքի մասին։ ՀՀ զինված ուժերում արձակուրդների սահմանափակումներ են գործում: Պաշտպանության նախարարությունը խնդրում է ըմբռնումով մոտենալ։ Նախագահ Սարգսյանն ընդգծել է, որ Ադրբեջանի ու Հայաստանի միջեւ պաշտոնապես սահմանագծում ու սահմանազատում կատարված չեն, ինչը նշանակում է, որ պետական սահմանների որոշման գործընթացն իրավական տեսանկյունից այս պահին առնվազն անորոշ է: Մասնագետները պարզել են, որ ձեռագրերը երկու հեղինակ ունեն։ Հետաքրքիր է, որ այդ տեքստերում միայն Աստծո անունն է եբրայերեն գրված։ Պատվաստանյութի օգուտները շարունակում են գերազանցել ռիսկերը, եւ այն կարող է շարունակել կիրառվել մինչեւ հետազոտությունների ավարտը: Ռազմական փորձագետ Դավիթ Ջամալյանը Sputnik Արմենիայի եթերում անդրադարձել է Թուրքիայում ու հետխորհրդային որոշ պետություններում հնչող համաթուրքական «Թուրանի բանակ» ստեղծելու հայտարարություններին։ «Լոռի» ֆուտբոլային ակումբի մասնակցությամբ միջադեպը քննելու է ՀՖՖ Կարգապահական եւ էթիկայի կոմիտեն: Վահե Էնֆիաջյյանը վստահեցնում է` հենց որ Փաշինյան–Ծառուկյան հանդիպումը կայանա, բոլորը կիմանան այդ մասին։ Սյունիքի նախկին մարզպետի որդուն մեղադրանք է առաջադրվել է ՀՀ քրեական օրենսգրքի երկու հոդվածներով։ Քրգործ է հարուցվել ռազմական դրության, պատերազմի ժամանակ կամ մարտի պարագաներում ծառայության նկատմամբ անփույթ վերաբերմունքի համար։ Այժմ պետական դավաճանությունը պատժվում է 10-15, իսկ լրտեսությունը՝ 8-15 տարի ազատազրկմամբ։ ՔՕ–ում կատարված փոփոխություններից հետո այդ հանցանքներն իրագործողներն այսուհետ ստիպված կլինեն կյանքի մնացած մասն անցկացնել բանտում։ ՀՀ վարչապետ Նիկոլ Փաշինյանը կարծում է, որ այս ընթացքում իրականացրել ու իրականացնում են բովանդակային լրջագույն փոփոխություններ կրթության ոլորտում։ Ադրբեջանի տարածքով դեպի Հայաստան գազի մատակարարման մասին հաղորդագրությունները տարակուսանք են առաջացրել Վրաստանի գազատրանսպորտային ընկերությունում: Ադրբեջանի նախագահը, այցելելով հայկական եկեղեցիներից մեկը, տեղի պատերին արված հայկական գրությունները անվանել է «կեղծ»։ ՊՆ պաշտոնյային աշխատանքից հեռացնելու շուրջ իրավական գործընթացը շարունակվում է։ Խաչատրյանի պաշտպանները նոր փաստաթղթեր են ներկայացրել Վարչական դատարան։ Հայաստանի ու Ղազախստանի վարչապետների քննարկման թեման եղել է Ռուսաստանում նախատեսված նիստը։ Կարող եք բաժանորդագրվել Sputnik–ի ծանուցումներին


source: CulturaX

text: Պետական մակարդակով ԿՀԶ համագործակցում է ՀՀ Կրթության նախարարության, Կրթության ազգային ինստիտուտի հետ: Տեղական կառույցներն աջակցում եւ նպաստում են ԿՀԶ աշխատանքներին գյուղական համայնքներում: Միջազգային մակարդակով մենք անդամակցում ենք տարբեր կրթական ցանցերի եւ ասոցիացիաների, որոնք խթանում են խաղաղության կրթությունը ողջ աշխարհում: Սա մեզ հնարավորություն է ընձեռում կիսվել Հայաստանում խաղաղության կրթության գործընթացում արձանագրած մեր փորձով եւ դժվարություններով: Մենք վերցնում ենք նաեւ աշխարհի տարբեր ծայրերում գործող այլ կազմակերպությունների հաջողված փորձերը: Խաղաղության ուսուցման եւ կոնֆլիկտների լուծման ուսուցման միջազգային ցանցը (ԽՈՒԿԼՈՒՄՑ) անհատների եւ կազմակերպություների գլոբալ ցանց է , որոնք պատրաստակամ են եւ պատավորված ապահովելու հաղորդակցություն, մշակելու քաղաքականություն, ուսուցանելու խաղաղություն եւ կոնֆլիկտների խաղաղ լուծում: ԽՈՒԿԼՈՒՄՑ-ը մշակում/ձեւավորում է կարողություններ՝ նպաստելու խաղաղության մշակույթի ամրապնդմանն ու բռնության դեպքերի բացառմանը՝ տեղական, տարածաշրջանային եւ միջազգային մակարդակներում՝ այս գործընթացին ներգրավելով երիտասարդների ակտիվ մասնակցությամբ ցանցերի եւ աջակից կառույցների: Ողջ կյանքի ընթացքում ուսումնառության միջոցով վերջինս նպաստում է համատեղ խաղաղ ու ժողովրդավար ապրելու գործընթացին՝ միաժամանակ զգալիորեն նվազեցնելով բռնության տնտեսական, մարդկային, շրջակա միջավայրի կորուստները եւ գնահատելով մշակութային տարբերությունները: Քաղաքացիական հասարակության կազմակերպությունների «Հանրային Ցանց». Հայաստանյան ՀԿ-ները հանդես էին եկել ՀՀ Ազգային ժողովի եւ Կառավարության հետ համագործակցություն հաստատելու նախաձեռնությամբ: Վերջինիս արդյունքում 2008թ. մայիսին Հայաստանում ստեղծվեց քաղաքացիական հասարակության կազմակերպությունների «Հանրային ցանց»-ը: Ցանցը, որում ընդգրկված են 80 ՀԿ-ներ, միություններ եւ հիմնադրամներ, նպատակ ունի խթանել հասարակության մասնակցությունը իրավական գործընթացներին Ազգային ժողովի եւ կառավարության հետ համագործակցություն ձեւավորելու միջոցով: Ցանցի ներսում անդամ ՀԿ-ների ներկայացուցիչներից ստեղծվել են 12 փորձագիտական խորհուրդներ: Այս Խորհուրդները աշխատելու են Ազգային ժողովի համապատասխան մշտական հանձնաժողովների հետ: Ցանցի ղեկավար մարմինը Համակարգող Խորհուրդն է՝ բաղկացած Ցանցի փորձագիտական խորհրդի 12 ներկայացուցիչներից: ՄԱԿ-ի Կանանց զարգացման հիմնադրամ Կանայք հանուն խաղաղության – Ցանց Հայաստանում Հայաստանի «Խաղաղության կոալիցիան» հիմնադրվել է 2002թ.: Կոալիցիան ընդունեց դեկլարացիա, որտեղ նշված էր վերջինիս հիմնական նպատակը, այն է կանանց դերի ընդլայնումը կոնֆլիկտների կառավարման եվ խաղաղաշինության գործընթացում: Կոալիցայի գործունեությունն ուղղված է ՄԱԿ-ի անվտանգության խորհրդի 1325 որոշման դրույթների կատարմանը, որտեղ մասնավորապես նշվում է, որ ՄԱԿ-ի անվատանգության խորհուրդը «Վերահաստատում է կանանց դերի կարեվորությունը կոնֆլիկտների կանխարգելման եվ լուծման հարցում, շեշտադրում է նրանց համահավասար մասնակցության եվ լիակատար ընդգրկվածության անհրաժեշտությունը խաղաղության եվ անվտանգության պահպանմանն ու խթանմանն ուղղված բոլոր ջանքերում եվ նշում կոնֆլիկտների կանխարգելմանն ու լուծմանն ուղղված որոշումների կայացման գործընթացում նրանց դերի բարձրացման անհրաժեշտությունը»:


Լրատվություն Մամլո հաղորդագրություններ Նախագահն ընդունել է ԱՄԷ արտաքին գործերի եւ միջազգային համագործակցության նախարարին 18.07.2017 - 1000x754px - 248 Կբ - 1000x1269px - 450 Կբ - 1000x665px - 318 Կբ - 1000x1243px - 426 Կբ - 1000x620px - 279 Կբ Նախագահ Սերժ Սարգսյանն այսօր ընդունել է Արաբական Միացյալ Էմիրությունների արտաքին գործերի եւ միջազգային համագործակցության նախարար Աբդալլահ բին Զայեդ Ալ Նահյանին: Ողջունելով հյուրին՝ Հանրապետության Նախագահը նշել է, որ Հայաստանը բարձր է գնահատում Արաբական Միացյալ Էմիրությունների հետ դինամիկ զարգացող հարաբերությունները եւ նախարարի այցը դիտում որպես այդ հարաբերությունների առաջմղման կարեւոր խթան: Նշելով, որ Հայաստանը թանկ է գնահատում երկու բարեկամ պետությունների միջեւ դեռեւս Էմիրաթների լուսահոգի նախագահ Զայեդ բին Սուլթան Ալ Նահյանի կենդանության օրոք ձեւավորված փոխգործակցությունը, Հանրապետության Նախագահը գոհունակությամբ է արձանագրել, որ երկկողմ միջպետական հարաբերությունները օր օրի զարգանում եւ ամրապնդվում են: Սերժ Սարգսյանը ջերմությամբ է հիշել ընթացիկ տարվա գարնանը իր այցը Արաբական Միացյալ Էմիրություններ, որը որակական նոր լիցք հաղորդեց երկկողմ հարաբերություններին։ Նախագահը հույս է հայտնել, որ նախարար Աբդալլահ բին Զայեդ Ալ Նահյանի այցը Հայաստան հայ-էմիրաթական համագործակցության օրակարգը կհարստացնի նոր բովանդակությամբ: Շնորհակալություն հայտնելով Հանրապետության Նախագահին ջերմ ընդունելության համար՝ Արաբական Միացյալ Էմիրությունների արտաքին գործերի եւ միջազգային համագործակցության նախարարը նրան փոխանցել է իր երկրի ղեկավարության ջերմ ողջույնները եւ բարեմաղթանքները: Նախարար Աբդալլահ բին Զայեդ Ալ Նահյանը համոզմունք է հայտնել, որ Հայաստանի եւ Արաբական Միացյալ Էմիրությունների միջեւ հարաբերություններին կարելի է ավելի մեծ տեմպ հաղորդել, քանի որ կա երկու երկրների բարձր ղեկավարության քաղաքական կամքը եւ այդ հարաբերությունները շարունակաբար զարգացնելու համար ձեւավորված ամուր հիմք: ԱՄԷ նախարարը շնորհակալություն է հայտնել Հայաստանի Նախագահին՝ Աբու Դաբի էմիրության թագաժառանգ Շեյխ Մոհամմեդ բին Զայեդ Ալ Նահյանի հետ ձեռքբերված պայմանավորվածության համաձայն ԱՄԷ-ում բնակության իրավունք ունեցողներին դյուրացված կարգով ՀՀ մուտքի արտոնագրեր տալու, ապա նաեւ ԱՄԷ քաղաքացիներին ՀՀ մուտքի վիզայի պահանջից ազատելու որոշման համար, որը, ըստ նրա, մեծ եւ կարեւոր քայլ էր երկու երկրների համար: Նախարար Աբդալլահ բին Զայեդ Ալ Նահյանը նշել է, որ ինչպես զբոսաշրջության, այնպես էլ էներգետիկայի, գյուղատնտեսության եւ մի շարք այլ ոլորտներում երկուստեք զգալի աշխատանք կա իրականացնելու փոխգործակցության առկա ներուժը լիարժեքորեն օգտագործելու համար եւ պատրաստ է իր հայ գործընկերոջ հետ միասին ջանքերը կենտրոնացնելու այդ ուղղությամբ: Հանդիպմանն անդրադարձ է եղել նաեւ տարածաշրջանային խնդիրներին եւ մարտահրավերներին, ԼՂ հիմնախնդրի խաղաղ կարգավորման գործընթացին:


Անձնվեր հայեր, կամ նորից տեղատվական շրջափակման մասին - Էմին Գալալիի մտորումները Անձնվեր հայեր, կամ նորից տեղատվական շրջափակման մասին Էմին Գալալիի մտորումները Վերլուծություն - 19 Մայիսի 2022 - 16:16 Ինչպես հայտնի է՝ «Euronews» հեռուստաալիքը եթեր է հեռարձակել Շուշայում կայացած «Խարըբյուլբյուլ» փառատոնի մասին ռեպորտաժ։ Որեւէ մեկը երբեւիցե մտածել է, թե ինչու՞ «անձնվեր» բառը ռուսերեն լեզվում կարող է նշանակել տրամագծորեն հակառակը՝ «հավատարմություն» եւ «դավաճանություն»։ Ադրբեջաներենում «sədaqət» եւ «xəyanət» բառերը կոնրետ հականիշներ են։ Անգլերենում նույնպես կան երկու բառեր. հավատարիմ իմաստով անձնվերը դա «devoted» է, իսկ «խաբված» իմաստով՝ «betrayed»։ Ֆրանսերենում «fidele» եւ «trahi» համապատասխանաբար։ Իսկ ռուսերենում «предать» բայը (իր դաշնակցին նվիրված եւ թշնամու ձեռքում հայտնված) եւ «преданный» (անձնվեր իդեալին) ածականը ոչ մի ձեւով չեն տարբերվում։ Կարելի է նաեւ կրակին ինչ-որ բան «մատնել» «դատապարտության» իմաստով, ինչպես «Իմաստուն Օլեգի երգում» - «դաժան արշավանքի համար նա նրանց գյուղերն ու դաշտերը դատապարտեց սրի եւ կրակի»: Մի վարկյան, մի վարկյան։ Caliber.Аz-ը «Հետաքրքրաշարժ բանասիրության» հաղորդաշար չի բացել։ Եվ եթե նույնիսկ այդպիսի պլաններ կան, ապա ես հաղորդավարի հավակնություն չունեմ։ Լեզվաբան չեմ։ Հոդվածի ընդարձակ սկիզբով պարտավոր եմ «Euronews»-ում Խարըբյուլբուլի փառատոնի մասին մեր հարեւանների արձագանքի մոդելավորմամբ: Այն ժամանակները, երբ Ադրբեջանի նկատմամաբ համաշխարհային խոշոր հեռուստաալիքների ուշադրությունը կարելի էր համեմատել Աբշերոնի լողափներին այլ մոլրակայինների վայրձջքին՝ վաղուց արդեն մոռացվել են։ Մեր երկիրը հաճախ առաջատար համաշխարհային տեղեկատվական ռեսուրսների էկրաններին հայտնվում է շնորհիվ համապատասխան պետական եւ մասնավոր կառույցների աշխատանքի։ Ադրբեջանում կա լուսաբանելու բան։ Բայց «Euronews»-ում Շուշայի փառատոնի մասին տեսանյութը՝ հաճելի է։ Ադրբեջանի կողմից միջազգային իրավունքի համաձայն իրեն պատկանող հողերի ազատագրումից հետո արեւմտյան գործընկերների հասկացողության եւ ըմբռնման մեջ թող եւ ոչ ճակատագրական, բայց հերթական բեկոր է։ Լրագրողների, հասարակական գործիչների, խորհրդարանների անդամների, այլ պաշտոնական եւ ոչ պաշտոնական (ներառյալ խոհարարների) անձանց հարյուրավոր եւ հարյուրավոր այցերը դանդաղ, բայց վստահորեն հասնում են Ղարաբաղում իրադարձությունների եւ ադրբեջանական ժողովրդի ողբերգության մասին ճշմարտությունը հասցնելու նպատակին։ Ողբերգություն, որից այսօր ծնվում է հաղթանակի, արդարության վերականգնման եւ մարդկանց հարազատ օջախներ վերադարձնելու կենսահաստատ պատմությունը։ Նրանք, ովքեր 40 անց են, հիշում են, թե մենք որքան հաճախ էինք կրկնում «տեղեկատվական շրջափակում», գանգատվելով անցյալ դարի 80-ական թվականների սկզբին եւ 90-ական թվականների վերջին Ղարաբաղի մասին ճշմարտությունը աշխարհին հասցնելու անկարողության համար։ Այսօր դա թվում է աներեւակայելի, բայց մենք քոթակելու համար տղաներ էինք, որոնց ձեռ էին առնում հայերը եւ նրանց հովանավորները։ Դա ճշգրիտ պատճենն էր այն ամենի, ինչ տեղի ունեցավ ռազմական գործողությունների ժամանակ եւ դիվանագիտական մարտերում։ Հիմա այդ մեր բանակն է, որ սարսափեցնում է հայ «առյուծ-կատվիկներին», իսկ 90-ականների սկզբին հայ «ֆիդային-բաբուինները» իրենց հանգիստ էին զգում։ Իսկ ընդհանրապես «ֆիդայինը» արաբերեն բառ է, որը հայերը այլափոխել են «ֆիդայի», բայց հետո դրան կպցրել են «ն»։ Լավ, թող այդպես լինի։ Չէ որ խոստացել եմ չխորանալ բանասիրության մեջ։ Այսպիսով, եկեք պատկերացնենք հայ արագագիրների արձագանքը։ Հավանաբար դժվար է եղել։ Նրանք սովոր են մի դարպասով խաղին, նրանց երկար ժամանակ խրախուսել են, եւ հանկարծ նման կամայականություններ։ Նախ վերնագիրը։ Այսպիսի «Ճշմարտության եւս մեկ աշատարակը կործանվեց», կամ «Ազերական քարոզչությունը նվաճում է Եվրոպան» նման մի բան։ Միգուցե՞ «Ամոթ քեզ «Euronews»»։ Իսկ հետո անմիջապես տեքստը։ «Անիծված ազերիները անիծված փառատոն են անցկացնում մեր դժբախտ Շուշիում, իսկ անիծյալ հեռուստաալիքը այն նզովյալ ձեւով լուսաբանում է» ասումնալից ինչ որ բան։ Գրողը տանի։ Եվ վրդովված հառաչանք. «Բազմաչարչար հայ ժողովուրդը ընդհարվեց սարսափելի անարդարության հետ, նախ եկան մոնղոլ-թաթարական, սիրա-պակիստանական եւ թուրք-թուրքական հորդաները հրեական եւ ռուսական (բելառուսական) զենքով, հետո ՀԱՊԿ-ը մեզ «ինչպես ընծա» երգեց եւ նրա փոխարեն, որպեսզի թույլ չտան մեզանից հողեր խլել, որոնք մենք ազնվորեն օկուպացրել էինք երեսուն տարի առաջ՝ ուղարկեց երեք զվարթ տառերի վրա։ Եվ նաեւ մեղադրական «այս ամենը սեւ նավթախավիարի սուլթանություն է, այնտեղ բոլորը վատ են, հիմար են եւ վայրենի, իսկ մենք, հայերս լավն ենք, կուլտուրական եւ բարի ենք, եւ դրա համար էլ տառապում ենք, մեզ թույլ չտվեցին խաղաղ թալանել ոչ մեր հինավուրց տարածքները»։ Գումարած «միեւնույն ժամանակ, երբ եվրոպական առաջատար ալիքները գովազդում են Ադրբեջանին եւ արդարացնում նրաց կողմից իրենց սեփական հողերի զավթումը, որը մենք ընդամենը երեսուն տարի մի քիչ օկուպցրել էինք, մեր կառավարությունն ու ընդդիմությունը գզվռտվում են իրար մեջ»։ Կարելի է դեռ երկար ժամանակ մոդելավորել հայկական անհեթեթությունները, որոնց նմուշները բավականից շատ են։ Բայց, եթե լինենք հակիրճ՝ հայերը անձնվեր են։ Որովհետեւ նրանք հավատում են, որ բոլորը նրանց դավաճանել են, այլեւս չցանկանալով իրականացնել երկրորդ հայկական պետության մասին իրենց տարօրինակ ցանկությունները, եւ նրանք մնացել են իրենց բացառիկության եւ ամենաթողության մեջ հավատքով։ Եվ Հայաստանի որոշ ներկայացուցիչները դեռեւս նվիրված են այս հավատքին... Դե այնուամենաինիվ, ինչու՞ ռուսերենում դա միեւնույն բառն է։ Չգիտեմ։ Եվ կարեւորը իմաստը չէ։ Բայց վայ հայերին հարկավոր է հասկանալ, որ եթե պահապանեն արյունոտ ցնորքներին հավատարմությունը, որոնք նրանց 34 տարի առաջ հասցրին խելագարության, երբ գրեթե ողջ ազգը հիվանդացել էր «գլխուղեղի արցախով» եւ «ուղիղ աղիքի միացումով» (ես լի եմ վճռականությամբ համաշխարհային բժշկության մեջ ներմուծել հիվանդությունների այս անունները արյունալի աբսուրդի հստակ մատնանշումով «զրոյական» հիվանդի մասին, որից՝ հայկական անջատողականության վիրուսի կրողից եւ ամեն ինչ սկսվեց), ապա հետեւանքները կլինեն ողբալի։ Հնադարյան ժամանակներում վարակի տարածումը արդեն իսկ պարտված տարածքներում կանխելու նպատակով կիրառում էին շատ անմարդկային մեթոդներ։ Սա ես կրկին վերը նշված «անձվեր» բառի մեկ այլ նշանակության մասին եմ խոսում, այս անգամ «կրակին նվիրված» իմաստով։ Մի անգամ «բռնի արշավանքի» համար մենք հարեւանների հետ հաշիվները մաքրել ենք։ Ինքներս չենք պնդում այն շարունակել։ Բայց եթե ցանկանան շարունակել, ապա մենք հետ չենք մնա։


Վարձու մարդասպանները (2010) » MOVIESINARM.Ru | Ֆիլմեր, մուլտֆիլմեր եւ սերիալներ բացարձակապես հայերեն լեզվով (HD որակ) Թիվ՝2010 Երկիր՝ ԱՄՆ Տեւողություն՝ 1:40:23 Ժանր՝Կատակերգություն, Մելոդրամա, Մարտաֆիլմ, Թրիլեր Ձայնավորում՝պրոֆեսիոնալ բազմաձայն (Երեւան Ստուդիա) Դերերում՝Քեթրին Հեյգլ, Էշթոն Քաթչեր Ձայնավորել են՝ Ռեժիսոր՝Ռոբերտ Լուկետիչ Պրեմիերա Հայաստանում՝սեպտեմբերի 3, 2013 Հեռուստապրեմիերա Հայաստանում՝սեպտեմբերի 3, 2013 Շուտով կայքում Սփենսերը պրոֆեսիոնալ մարդասպան է, ով կատարում է բարդ, հատկանշական առաջադրանքներ։ Մի անգամ, նա Նիցցայում հանդիպում է Ջենին, ում համար էլ թողնում է իր վարձու մարդասպանի գործը, եւ պատրաստվում է ամուսնանալ։ Բայց ոչ բոլորն են գոհ նրա հրաժարականից, եւ նրա գլխի համար սահմանվում է 20 միլիոն դոլլար։ Հիմա Սփենսերը պետք է ճշտի, թե ով է իր ընկերներից, հարազատներից կամ բարեկամներից ցանկանում իրեն ոչնչացնել։ Իսկ այդ ժամանակ Ջենը պարզում է իրենց ամուսնության մանրամասնությունները եւ Սփենսերի անցյալը։


text: Եթովպիա (պաշտոնական անվանում՝ Եթովպիայի Դաշնային Ժողովրդավարական Հանրապետություն), դեպի ծով ելք չունեցող երկիր Արեւելյան Աֆրիկայում։ Աֆրիկայի ամենաշատ բնակչություն ունեցող երկրներից մեկն է։ Աշխարհի հնագույն քրիստոնեական երկրներից մեկը։ Երբեք գաղութացված չի եղել, թեեւ ֆաշիստական Իտալիան 1936-1941 թթ. գրավել էր Եթովպիան։ Եթովպիան ՄԱԿ-ի առաջին անդամներից է եւ Աֆրիկյան միության հիմնադիր անդամը։ 19-րդ դարի վերջին եւ 20-րդ դարի սկզբին Եթովպիայում բավականին մեծ հայ գաղթօջախ է եղել։ Բնակչությունը՝ 88,0 միլիոն (2011 թ, հուլիս, 14-րդը աշխարհում)։ Բնակչության տարեկան աճը՝ 3,2 տոկոս։ Կյանքի միջին տեւողությունը՝ տղամարդկանց մոտ 53 տ, կանանց մոտ 58 տ։ ՄԻԱՎ-ով վարակվածների թիվը՝ 2,1 տոկոս (1 միլիոն վարակակիր 2007 թվականի տվյալ)։ Անվանում Անվանումն իբր առաջացել է հունարեն եթոս «խանձված, այրված» եւ օպս «դեմք» բառերից, այսինքն՝ արեւակեզ (արեւաթուխ) մարդկանց երկիր, սակայն սա հավանաբար ժողովրդական ստուգաբանություն է։ Հնում այդպես էին անվանում Եգիպտոսից հարավ ընկած երկիրը։ 16-րդ դարից եվրոպացիներին հայտնի է եղել Հաբեշստան (Abyssinia) անունով, որը փոխառություն է արաբերենից. արաբները երկրի բնակիչներին անվանում էին հաբեշներ (արաբ.՝ հաբաշ բառից, որը նշանակում է խառը կամ խառնածին)։ Այժմ վերականգնված է երկրի հին անվանումը։ Հայերը Եթովպիայում Եթովպիայի հայ համայնքը կազմավորվել է 7-րդ դարում, երբ արաբները նվաճելով Սիրիա, Պաղեստինն ու Եգիպտոսը, սկսել են հալածել տեղի քրիստոնյաներին եւ մեծ թվով հայեր գաղթել ու ապաստանել են մերձակա քրիստոնյա երկրում՝ Եթովպիայում եւ ներկայիս Դեսսիե քաղաքի մոտ կառուցել են Սուրբ Ստեփանոս եկեղեցին։ Հայերի հիմնած բնակավայրը հաբեշ մատենագրության մեջ հիշատակվում է «Հայկական կղզի» անունով (այստեղ է իր կրթությունն ստացել Եթովպիայի մեծ լուսավորիչ եւ բարեփոխիչ Եվսաաթեոսը)։ Համայնքը համադրվել է 12-րդ դարում Եգիպտոսից եւ 14-րդ դարի վերջին Կիլիկիայից՝ հայկական թագավորության անկումից հետո, գաղթած հայերով։ Եթովպահայ համայնքը ստվարացել է 19-րդ դարի վերջերին « երբ 1894 - 1896 թվականների կոտորածների հետեւանքով բազմաթիվ հայեր Կիլիկիայից գաղթել են Եթովպիա։ Ներկայումս Եթովպիայում բնակվում է 100 հայ։ Եթովպիան զարգացող ՏՏ ոլորտ է /իրականացնում են պատվերներ ԱՄՆ ՆԱՍԱ գործակալության համար/, բնակչության 60% քրիստոնյա, Եթովպիայում է գտնվում Աֆրիկյան պետությունների լիգան, որը հնարավորություն կտա մուտք գործել Աֆրիկյան պետությունների բոլոր շուկաները, բնակչությունը՝ 96 մլն., կրթական զարգացած համակարգ, հիմնական գնորդներ՝ Գերմանիա 11,8 %, Սաուդյան Արաբիա 8,7 %, նիդերլանդներ 8,6 %, ԱՄՆ 8,1 %, Շվեյցարիա 7,7 %, Իտալիա 6,1 %, Չինաստան 6 %, Սուդան 5,5 %, Ճապոնիա 4,4 %։ Ծանոթագրություններ Եթովպիա Դեպի ծով ելք չունեցող երկրներ ՄԱԿ-ի անդամ երկրներ Աֆրիկյան միության անդամ երկրներ


Դանիել Իոնիսյանը հարազատ մորը բռնաբարելու, Մոնթեին լրտես անվանելու, ֆեյքերի ու տապալված ասուլիսի մասին – ingablog Դանիել Իոնիսյանը հարազատ մորը բռնաբարելու, Մոնթեին լրտես անվանելու, ֆեյքերի ու տապալված ասուլիսի մասին – ingablog Դանիել Իոնիսյանը հարազատ մորը բռնաբարելու, Մոնթեին լրտես անվանելու, ֆեյքերի ու տապալված ասուլիսի մասին « Իրազեկ քաղաքացիների միավորում» հասարակական կազմակերպության նախագահ Դանիել Իոնիսյանը ֆեյսբուքյան իր էջում ուղիղ եթերի միջոցով, անդրադառձել է այսօր ԲՀԿ-ի կողմից իրենց ասուլիսը տապալելուն՝ տեղեկացնելով, որ ոստիկանություն իրենց կողմից արդեն հաղորդում է տրվել հանցագործություն կատարելու մասին։ Նա հավաստիացրեց, որ իրենք հետեւողական են լինելու ՝ մեղավորներին պատժելու գործում։ Իոնիսյանը իր ուղիղ եթերը վերնագրել էր «Փաստեր ֆեյքերի, դրանց հետեւում կանգնածների մասին եւ ոչ միայն...» եւ սքրին շոթերի միջոցով անդրադառնում էր նրանցից յուրքանչյուրին։Իոնիսյանը ասաց նաեւ, որ ինքը ունի հստակ տեղեկություն, որ երեկ ԲՀԿ կողմից կազմակերպված ֆլեշմոբի ու նաեւ դրան հաջորդած քայլերթի մասնակիցները, վճարվել են ԲՀԿ կողմից։ Նա ընդգծեց, որ չէր խոսի այս ամենի մասին հենց այսօր, եթե չլիներ իր դեմ կազմակերպված ապատաղեկատվությունը, ըստ որի, ինքը 6 տարի առաջ բռնաբարել է իր մորը, իսկ հիմա էլ Մոնթեին անվանում է լրտես։ Իոնիսյան հավաստիացրեց, որ այսուհանդերձ իրենք վաղը հավարասաչափ պաշտպանելու են նաեւ ԲՀԿ-ի իրավունքները, ինչպես ինքն է ասում , այսքանից հետո եւս հարկ եղած դեպքում ԲՀԿ-ի համար էլ «դոշ են տալու» մինչեւ վերջ։ Կյանքումս առաջին անգամ հաճույքով գնում եմ ընտրելու. հայտնիներից ովքեր են արդեն գնացել ընտրության եւ ու՞մ են տվել իրենց քվեն. ՖՈՏՈ «ԲՀԿ-ն դատի կտա Դանիել Իոաննիսյանին». Նաիրա Զոհրաբյան


Jan 10, 2016 Comments Off on Երեւանում Нива-ն գլխիվայր շրջվելով` բախվել է Mitsubisi Grandis-ին Հայելի


InfoPort - եղիր տեղեկացված«Ժողովուրդ». Մանրամասներ դատավորների ընդհանուր ժողովից. սուր դրվագներ տեղի չեն ունեցել «Ժողովուրդ». Մանրամասներ դատավորների ընդհանուր ժողովից. սուր դրվագներ տեղի չեն ունեցել օգոստոս 1, 2020 09:16 Մասնավորապես, վերջինս հետաքրքրվել է, թե ինչու է որոշել թողնել Վճռաբեկ դատարանի նախագահի պաշտոնը եւ գնալ ու դառնալ Սահմանադրական դատարանի անդամ: Նա նաեւ հետաքրքրվել է, թե ինչ անձնական ցանկություններ ունի, ինչ երաշխիքներ են նրան տվել եւ ինչ են խոստացել: Սակայն, ի պատասխան, Երվանդ Խունդկարյանը հայտարարել է, թե անձնական դրդումներ չի ունեցել, սակայն հիմա ցանկանում է իր աշխատանքային գործունեությունը շարունակել ՍԴ-ում:


source: fineweb

text: Ecolur.org-ը գրում է. Ախթալայի լեռնահարստացուցիչ կոմբինատի թափոններով աղտոտվածությունը ահռելի է: Կոմբինատի մի կողմում` դեպի Ճոճկան տանող մայրուղու երկարությամբ, պոչամբարներ են: Մեկը գործող Ճոճկանինն է: Այն շատ արագ է լցվում եւ արդեն փակել է Այրում գյուղի ջրի աղբյուրները: Շուտով կբարձրանա մինչեւ Ճոճկան գյուղի ջրային աղբյուրները, որոնք Այրումից վերեւ են տեղակայված: Հավանաբար, որպեսզի պոչամբարը այդքան արագ չլցվի, պոչերը թափվում են նաեւ պահուստային ռեզերվուար: Այն կոմբինատից հեռու չէ եւ պոչամբար չէ: Ռեզերվուարի կողքին լցակույտեր են, որոնք աստիճանաբար լցվում են Ախթալա գետը: Ներքեւում փակ պոչամբար է, որը հայտնի է Նազիկ անունով: Կոմբինատը ռեկուլտիվացրել է պոչամբարը եւ ծառեր տնկել: Նրանք աճում են հողի վրա, որով ծածկված են պոչերը: Հողը քիչ է, եւ չծածկված պոչերը անձրեւների հետ միասին լցվում են Ախթալա գետ: Մյուս ճանապարհը տանում է բաց եղանակով շահագործվող Շամլուղի հանքավայր: Այս մայրուղին նույնպես զբաղեցված է կոմբինատի աղտոտող օբյեկտներով: Վերեւում` Շամլուղ գյուղի մոտ, բաց հանքն է եւ լցակույտեր, ներքեւում՝ հանքախորշեր, որոնցից դուրս է գալիս Ախթալա գետը: Ջրի կազմը հիշեցնում է հանքաքարի կազմը եւ հանքաքարի տարրերի պարունակությունը ջրում գերազանցում է սահմանային թույլատրելի կոնցենտրացիան մի քանի ՀԱԶԱՐ անգամ: Վագոնիկները հանքաքարի մնացորդները թափում են մոտակա կիրճը: Իսկ հարեւանությամբ Լոռու զարմանահրաշ բնությունն է` ձեւափոխված, բայց դեռ կյանքի համար պայքարող: Մանրամասները՝ տեսանյութում:


text: Ժամանակակից աշխարհում ահռելի տեմպերով մեծանում է այն անձանց թիվը, ովքեր սմարթֆոն են օգտագործում։ Հեռախոսը գրեթե օրվա ողջ ընթացքում մեր կողքին է. շատերս այն օգտագործում ենք նույնիսկ զուգարանում։ Budetezdorovy.ru կայքը գրում է, որ մեզանից շատերն էլ սովորություն ունեն քնելիս այն դնել պահարանի վրա կամ բարձի մոտ։ Սա կարող է շատ վտանգավոր լինել առողջության համար, քանի որ հեռախոսները ճառագայթում են։ Երբ հեռախոսը մոտ է գլխին կամ դրված է բարձի մոտ, դա հանգեցնում է սթրեսի, անքնության, ուշադրության դժվար կենտրոնացման, ճանաչողական խնդիրների, արտադրողականության նվազեցման, գրգռվածության, գիշերային մղձավանջների, գլխացավերի եւ այլ խնդիրների։ Ճառագայթման ազդեցությունն օրգանիզմի վրա նվազեցնելու նպատակով խորհուրդ է տրվում. 1. Նվազագույնի հասցրեք զանգերի տեւողությունը։ 2. Միացրեք թռիչքի ռեժիմը, երբ հեռախոսը չեք օգտագործում։ 3. Հեռախոսին մոտ մի քնեք։ Նյութը հրապարակման պատրաստեց 168.am-ը


Մի պահ կար, որ կորցրել էինք կինո գնալու մշակույթը | Culture.AM Մի պահ կար, որ կորցրել էինք կինո գնալու մշակույթը Օրերս Տորոնտոյում անցկացվող “Նուռ” կինոփառատոնում ռեժիսոր ՀՐԱՉ ՔԵՇԻՇՅԱՆԻ “Thank You, Հայրիկ” գեղարվեստական ֆիլմն արժանացել է փառատոնի գլխավոր` “ՈՍԿԵ ՆՈՒՌ” մրցանակին: Այն ֆիլմի երկրորդ մրցանակն էր: “Իրավունքի” հետ զրույցում ռեժիսորը պատմեց ոչ միայն մրցանակների, այլ նաեւ Հայաստանում զարգացող ֆիլմարտադրության ու հանդիսատեսի` կինոթատրոններ գնալու ավանդույթի վերադարձի մասին: “ԿԱՐՈՂԱՑԵԼ ԷԻՆ ՀԱՎԱՔԵԼ ՀԱՅԵՐԻՑ ՄԻ ՖԻԼՄԱՓՈՒՆՋ ԵՎ ՆԵՐԿԱՅԱՑՐԵԼ ՏՈՐՈՆՏՈՅԻ ՀԱՍԱՐԱԿՈՒԹՅԱՆԸ” -Ուրախ եմ, որ Հայաստանում ֆիլմարտադրությունն այլ թափ է ստացել: Որքան էլ խոսում ենք, որ բարդ է իրավիճակը, եւ դժվար է աշխատել` տնտեսական վիճակից ելնելով, ստացվում է, փաստորեն, կարողանում ենք ինչ-որ ձեւով ֆիլմեր արտադրել եւ ներկայացնել հանդիսատեսին: Վերջին աշնանային ընթացքը հենց դա ցույց տվեց, որ մի քանի ֆիլմ միանգամից դուրս եկան էկրաններ: – Փաստորեն` հիմնականում համատեղ արտադրանքի շնորհիվ է Հայաստանում ֆիլմեր նկարահանվում, ապա նաեւ միջազգային փառատոներում արժանանում մրցանակների: – Իմ պարագայում երկուսն էլ համատեղ ֆիլմեր էին` Ռուսաստանի հետ: Հենց “Thank You, Հայրիկ” ֆիլմի առաջին մրցանակը ստացանք միջազգային մրցույթում` “Համատեղ արտադրությամբ ստեղծված Լավագույն ֆիլմ” անվանակարգում: Իսկ մեզ հետ այդ անվանակարգում մրցում էին շատ հայտնի ընկերություններ` Քշիշտոֆ Զանուսիի ֆիլմն էր, ֆրանսիացի երիտասարդ ռեժիսորի մի ֆիլմ էր, որտեղ գլխավոր դերերում աստղեր էին` Ժերար Դեպարդիեն եւ այլք: Փաստորեն` այդ շաքում մենք կարողացանք մրցանակ տանել: Ամենահետաքրքիրն այն էր, որ ո՛չ ես, ո՛չ էլ Միքայել Պողոսյանը չէինք գնացել, այլ գնացել էր մեր ռուս համապրոդյուսերը: Իսկ արդեն Տորոնտոյում արժանացանք “Ոսկե Նուռ” մրցանակի: Սա ավելի լոկալ, բայց ջերմ մի փառատոն էր: Ինձ համար ուրախալի էր, որ մարդիկ փաստորեն կարողացել էին հնարավորինս հավաքել աշխարհում գտնվող հայերից մի ֆիլմափունջ եւ ներկայացրել Տորոնտոյի հասարակությանը: Մոտ 600-700 տեղանոց անընդհատ լեցուն դահլիճ էր` անկախ նրանից, թե շաբաթվա որ օրն էր: Կային նաեւ Իրանից, Իրաքից, Սիրիայից ստեղծագործողներ, որոնք ներկայացրել էին իրենց գործերը: Դրանք հիմնականում կարճամետրաժ եւ դոկումենտալ ֆիլմեր էին, իսկ խաղարկային ֆիլմերը հիմնականում Հայաստանից էին: Նույնիսկ, եթե Գոռ Կիրակոսյանը ԱՄՆ-ից էր եկել, միեւնույնն է, նրա “Քայլ ձիով” ֆիլմը հայկական արտադրության էր: Փառատոնի բոլոր օրերին ներկա էր նաեւ Ատոմ Էգոյանը, նա նույնպես ներկայացել էի իր վերջին` “Գերին” ֆիլմով: “ՀԱՅԿԱԿԱՆ ԿԻՆՈՅԻ ԼԱՎԱԳՈՒՅՆ ՃԱՆԱՊԱՐՀԸ ՀԱՄԱԳՈՐԾԱԿՑՈՒԹՅՈՒՆՆԵՐԻ ՄԵՋ Է” -Հրաչ, Ձեր 2 ֆիլմերն էլ, ռուսական համատեղ արտադրության են, դա Մաքսային միություն մտնելու հետ ինչ-որ կապ ունի՞: – Ծիծաղելի է, իհարկե կապ չունի: Մենք երեւի շատ սուր ենք ընկալում, փորձում ենք ծայրահեղությունից ծայրահեղություն ընկնել` մոռանալով, որ, ցավոք սրտի կամ բարեբախտաբար, 70 տարիների` գումարած վերջին 20 տարվա ոչ ամբողջական համագործակցությանը, մենք կապված ենք եղել Ռուսաստանի հետ: Ծագումով հայ նկարիչ Թեոդոր Աքսենտովիչի կյանքին եւ ստեղծագործական գործունեությանը նվիրված ֆիլմի ցուցադ...


19:08 27.01.2021 (Թարմացված է 19:12 27.01.2021) Ստանալ կարճ հղումը ԵՐԵՎԱՆ, 27 հունվարի – Sputnik. Մեքսիկայի Միացյալ Նահանգներում Հայաստանի Հանրապետության արտակարգ եւ լիազոր դեսպան է նշանակվել Արմելլա Շաքարյանը։ Տեղեկությունը հայտնում է ՀՀ նախագահի մամուլի ծառայությունը։ Նշենք, որ Հայաստանի Հանրապետության եւ Մեքսիկայի Միացյալ Նահանգների միջեւ դիվանագիտական հարաբերությունները հաստատվել են 1992թ. հունվարի 14-ին: Արմեն Սարգսյան, Դեսպան, Մեքսիկա, Հայաստան


text: Դեպքեր Հյուսիսգերմանական միության ստեղծում Ավստրո-պրուսական պատերազմ Գայանյան օրիորդաց ուսումնարանի հիմնում (Երեւան) Ծնունդներ Հունվարի 13 - Գասպար Մալլարյան, գրականագետ, թարգմանիչ, բանաստեղծ, մանկավարժ Հակոբ Տաշյան, անվանի հայագետ, Մխիթարյանների Վիեննայի դպրոցի ականավոր գործիչներից։ Կարապետ Տեր-Մկրտչյան, հայ պատմաբան, բանասեր, եկեղեցական գործի Հուլիսի 5 - Գեւորգ Դ Կոնստանդնուպոլսեցի (Քերեստեճյան), Ամենայն Հայոց կաթողիկոս 1866 թ.-ից։ Հաջորդել է Մատթեոս Ա Կոստանդնուպոլսեցուն։ Սեպտեմբերի 23 - Ալեքսեյ Սեւերցով, խորհրդային կենսաբան, կենդանիների էվոլյուցիոն մորֆոլոգիայի հիմնադիրը Էրիկ Սատի, ֆրանսիացի կոմպոզիտոր Թոմաս Մորգան, ամերիկացի կենսաբան, գենետիկայի հիմնադիրներից, ԱՄՆ-ի ազգային ԳԱ պրեզիդենտ (1927-1931 թթ.) Վրթանես Փափազյան, հայ մտավորական, գրող, հասարակական-քաղաքական-մշակութային գործիչ, գրաքննադատ, խմբագիր, գրականության պատմաբան, ուսուցիչ եւ թարգմանիչ Հունվար 4 - Ավետիս Ահարոնյան, հայ գրող (վ. 1949) Ապրիլ 13 - Վրթանես Փափազյան, գրող եւ հրապարակախոս (վ. 1920) Հոկտեմբեր 1 - Արշակ Ֆեթվաճյան, հայ նկարիչ (վ. 1947) Մայիսի 29 - Հակոբ Հակոբյան, հայ բանաստեղծ (վ. 1935) Մահեր Մարտ 31 - Միքայել Նալբանդյան, հեղափոխական-դեմոկրատ (ծ. 1829 թ.) Արսեն Բագրատունի - գրող, Մխիթարյան միաբանությունից (ծ. 1790 թ.) 1866 Տարեթվեր